钦定古今图书集成/理学汇编/学行典/第240卷 > 沈右
## 钦定古今图书集成/理学汇编/学行典/第240卷 > 沈右

按《苏州府志》：“沈右，字仲悦，吴县人。年四十无子，妻邹
以为忧。一日，右买一妾颇艾，因问其祖父，对曰：‘妾范
复初女也。父丧家贫母老，故至此’。右恻然谓妻曰：‘乃
父吴中名术，亦吾故人也。吾安忍以为妾乎？故人之
子，当如子视之’。即召其母，使择婿嫁之，且备奁具赠
行友高进道。家有十三丧，贫不能葬，右悉买地安厝”，
远近称之